text: Marc Duch formarà part de la precandidatura de Víctor Font | betevé
  Contribuirà a la modernització, democratització i transformació en la vessant social del club
  dijous, 7 de gener del 2021, a les 13.23
  Víctor Font continua confeccionant el seu equip de cara a les eleccions a la presidència del Barça. Aquest dijous, ha anunciat que Marc Duch s'incorpora a la precandidatura de 'Sí al futur'. El fundador i president de l'Associació Manifest Blaugrana contribuirà a la modernització, democratització i transformació del Barça en la vessant social.
  El portaveu de la moció de censura
  Marc Duch va exercir com a portaveu de la plataforma "Més que una Moció", que va acabar provocant la dimissió de Josep Maria Bartomeu com a president del Barça. No ha estat l'únic projecte que ha liderat. Duch ha encapçalat altres reivindicacions socials en l'àmbit blaugrana.
  Una precandidatura amb noms forts per a les eleccions al Barça 2021. Coneix el programa electoral de l'empresari català, que es presenta als comicis blaugranes per primer cop a la història.
  Per tant, Marc Duch, com a executiu del Club, aportarà experiència a l'àrea Social del Barça en cas que Víctor Font guanyi les eleccions al Barça. Tindrà un paper clau en l'enllaç entre el club i els grups d'opinió que envolten el barcelonisme. Per fer-ho, Duch treballarà coordinadament amb el comissionat de la Junta Directiva per al món penyístic i associatiu.